钦定古今图书集成/明伦汇编/交谊典/第044卷 > 《赠张玉田》仇远
## 钦定古今图书集成/明伦汇编/交谊典/第044卷 > 《赠张玉田》仇远

秦川公子谪仙人，布袍落魄馀一身。锦囊香歇玉箫
断，庾郎白发徒伤春。金台掉头不肯住，欲把钓竿东
海去。故乡入梦忽归来，并邑依依铁炉步。碧池槐叶
元都桃，眼空旧雨秋萧𩙫。太湖风月数万顷，扁舟乘
兴寻三高。西北高楼一杯酒，与子长歌《折杨柳》。江山
信美盍便留，莼菜鲈鱼随处有。